Benítez til VG: – Martin vil få sin sjanse
Men han valgte å hoppe over spørsmålet om hvorfor han valgte ikke å ta med Martin Ødegaard til cupkampen mot tredjedivisjonslaget Cádiz eller den sportslig ubetydelige Champions League-kampen mot Malmö. – Jeg tror at nå er det tid for at han skal nyte tilværelsen. Han er veldig ung. Han er en stor spiller og gjør det godt for andrelaget. Martin vil få sin sjanse i fremtiden, svarer Benítez på VGs spørsmål om hvorfor Ødegaard ikke har fått sjansen i de to kampene. LEST DENNE? Hevder Ødegaard er irritert på Benítez KOMMENTAR: Vanskelig valg for ØdegaardHva «i fremtiden» innebærer er vanskelig å si. Men ifølge den spanske TV-eksperten Jorge Calabrés, som dukker opp i det populære fotballprogrammet El Chiringuito i tillegg til å være sjef for Real Madrid-siden Bernabéu Digital, betyr det i hvert fall ikke denne sesongen. – Han kommer ikke til å få noen flere sjanser denne sesongen, sier Calabrés til VG. Men han mener at det ikke er noen grunn til å bekymre seg for Ødegaards fremtid. SPARKET: Innrømmer navnejuks i Ødegaard-bok – Jeg tror ikke Benítez er skuffet eller misfornøyd med prestasjonene hans. Real Madrid ønsker å beskytte ham fra all oppmerksomheten, de vil at han skal spille i fred og ro på Castilla under Zidanes ledelse, slik at han kan utvikle seg, sier Calabrés. Han tror at konkurransen rett og slett er for stor slik det ser ut nå. – Benítez har så mange stjerner å velge imellom i Ødegaards posisjon. Kanskje han kan få sjansen neste sesong. Med mindre det kommer noen ubetydelige seriekamper på tampen av sesongen. ZIDANE: – Ødegaard kan bidra i større gradTrolig har Rafael Benítez viktigere ting å bekymre seg over enn å tilfredsstille det norske folks behov for å se sin 16 år gamle kjæledegge i aksjon på et av verdens beste fotballag. Tirsdagskvelden hans endte med en spektakulær 8-0-seier, men den begynte med en massiv pipekonsert da navnet hans ble ropt opp av speakeren på Santiago Bernabéu. – Supporterne liker ham ikke i det hele tatt. De piper mot ham på den måten hver eneste gang, sier Jorge Calabrés. YDMYKELSEN: Åtte i fleisen for Åge i Madrid Likevel ble den spanske 55-åringen historisk: Han har vært trener for lagene som har stått for de største Champions League-seirene i historien. I 2007 ledet han Liverpool til 8-0 over Besiktas på Anfield, tirsdag kveld gjentok han bragden med Real Madrid mot Malmö på Santiago Bernabéu. – Jeg er veldig glad på vegne av laget og alle Real Madrid-supportere. Vi har tatt et nytt steg. Nå har vi vunnet fem strake kamper og jeg tror det er veldig positivt, sier Benítez på pressekonferansen i Madrid. Det har blitt meldt om at Real Madrid-spillerne har vært misfornøyde med treneren, men etter 8-0-seieren gikk Cristiano Ronaldo ut og støttet Benítez. – Han gjør en god jobb, han tilpasser seg godt og man må gi ham tid. Vi har vunnet fem kamper på rad og er i forbedring. I en klubb som denne, når ting ikke går bra, kommer kritikken. Man må gi Benítez tid, sier Ronaldo, som scoret fire mål mot Malmö.
Real Madrid-trener Rafael Benítez (55) skrøt av Martin Ødegaard (16) på pressekonferansen etter Malmö-kampen.